Nýverið var undirritaður samningur á milli Íslenskra aðalverktaka annarsvegar og Fasteignafélagsins Öls hinsvegar um framkvæmdir vegna viðbyggingar við hús Ölgerðarinnar Egill Skallagrímsson hf að Grjóthálsi í Reykjavík . Viðbyggingin sem verður rúmlega 12.500 fermetrar að stærð á fjórum hæðum auk kjallara , verður reist við vesturenda hússins sem fyrir er . Húsið skiptist í vöruhús á fyrstu hæð , skrifstofur á annari , þriðju og fjórðu hæð og tæknirými . Húsnæðið mun verða notað undir starfsemi Ölgerðarinnar og Danól en þau fyrirtæki sameinast nú um áramótin . Framkvæmdir hefjast í byrjun árs 2008 og verður húsinu skilað tilbúnu til notkunar , með skrifstofubúnaði og hillukerfum í mars 2009 .